РЕПУБЛИКА СРБИЈА

НАРОДНА СКУПШТИНА

Одбор за просторно планирање,

саобраћај, инфраструктуру и

телекомуникације

01 Број: 06-2/43-14

12. мај 2014. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 9. МАЈА 2014. ГОДИНЕ

Седница је почела у 10.00 часова.

Сагласно члану 25. став 2. Пословника Народне скупштине седницом је, до избора председника Одбора, председавао народни посланик Вучета Тошковић, најстарији присутан члан Одбора.

Седници су присуствовали чланови Одбора: Зоран Бојанић, Бранка Бошњак, Јовица Јевтић, Драган Јовановић, Милан Ковачевић, Саша Мирковић, Милутин Мркоњић, Мујо Муковић, др Владимир Орлић, Катарина Ракић, Александар Сенић и Горан Ћирић.

Седници Одбора су присуствовали заменици чланова Одбора: Јована Јовановић (заменик Јована Марковића), др Новица Тончев заменик, члана Одбoра, који је поднео оставку на функцију народног посланика, и Момо Чолаковић (заменик Константина Арсеновића).

 Седници није присуствовао члан Одбора Зоран Милекић, нити његов заменик.

Председавајући је констатовао да су испуњени услови за рад и одлучивање сагласно члану 80. став 1. Пословника Народне скупштине, а затим је Одбор прешао на рад према унапред одређеном:

**Д н е в н о м р е д у**

 1. Избор председника Одбора;

 2. Избор заменика председника Одбора.

Прва тачка дневног реда - **Избор председника Одбора**

Одбор је, на предлог народног посланика др Владимирa Орлићa, једногласно изабрао народног посланика Милутина Мркоњића за председника Одбора за просторно планирање, саобраћај, инфраструктуру и телекомуникације.

Председник Одбора Милутин Мркоњић је захвалио на избору.

Друга тачка дневног реда - **Избор заменика председника Одбора**

Одбор је, на предлог председника Одбора Милутина Мркоњића, једногласно изабрао народног посланика Катарину Ракић за заменика председника Одбора за просторно планирање, саобраћај, инфраструктуру и телекомуникације.

На седници Одбора вођен је тонски запис.

Седница је закључена у 10.10 часова.

СЕКРЕТАР OДБОРА ПРЕДСЕДНИК OДБОРА

 Биљана Илић Милутин Мркоњић